Korporatiewe nuus | ATKV
Kultuur bou broodnodige brûe
Die Afrikaanse Taalmonument en -museum (ATM) slaag daarin om die diverse samestelling van Afrikaans wat 'n inheemse taal is te omarm en daarom is 'n naamsverandering nie nodig nie.
'n Nuwe baadjie vir Jannie du Toit se musiek
Jannie vier op 13 Desember 2021 sy 70ste verjaarsdag en op die spesiale dag skop die kompetisie, 'n Nuwe Baadjie, af. Jannie bied hierdie kompetisie in samewerking met die ATKV aan. Hierdie kompetisie is gemik op musikante van 35 jaar en jonger. Die idee is dat hulle een van Jannie se liedjies neem en daarvoor 'n nuwe baadjie aantrek. Op die webblad, www.nuwebaadjie.co.za, is daar 50 MP3's van Jannie se liedjies waarmee jong kunstenaars dan kan rondspeel soos hulle wil om aan Jannie se liedjies 'n ander kleur te gee.
Elsabé Brits bekroon met ATKV se spesiale Covid-toekenning
"'n Meesterklas in mediese verslaggewing." Dit is hoe een beoordelaar die werk van die wetenskapjoernalis, Elsabé Brits, beskryf het. Brits is as die wenner van die ATKV se spesiale Covid-toekenning vir uitmuntende Afrikaanse beriggewing oor die pandemie aangewys. Om vir die toekenning in aanmerking te kom, moes deelnemers 'n korpus van drie artikels/bydraes vir beoordeling inskryf. Brits se bydraes (Hartchirurg onder skoot ná 'volkome snert' oor inenting, Verby breekpunt: 6 verhale uit die Covid-loopgrawe en Covid-19-entstof: die regering se kriminele versuim) het almal in Vrye Weekblad verskyn.
'n Boek vir jou Kerskous
Om met 'n lekker Afrikaanse boek te ontspan, is deel van ons kultuur. Daarom kan ATKV-lede elke jaar uitsien na 'n gratis boek. Met dié voordeel word lede se leeslus aangewakker.
ATKV kry die Noord-Kaap aan die skryf en die lees
Die ATKV is besig om te woeker met 'n verskeidenheid projekte in die Noord-Kaap, wat dié inwoners – wat soms in verafgeleë plekke woon – aan die lees en die skryf kry. Anzil Kulsen se werk behels ook die aanbieding van werkswinkels in kreatiewe skryfkuns. Hierdie werkswinkels word nasionaal op uitnodiging aangebied. Sy word veral deur verskeie ATKV-takke en ander taal- en kultuurliggaame genooi. Sy het dit ook al vir gevangenes aangebied.
ATKV ondersteun Teksmark
Teksskrywers het vanjaar weer die geleentheid om hul idees tydens die sesde Teksmark wat van 17 tot 19 November in die Baxter-teatersentrum aangebied word, te toets. Dié projek deur die KKNK, in samewerking met NATi en die Baxter-teatersentrum, word deur die ATKV en die Wes-Kaapse Regering se Departement van Kutluursake en Sport ondersteun. Ons het vanjaar 80 voorstelle ontvang, waarvan 21 in die vorm van uittreksels as leesteater aangebied sal word.
Wyle ATKV-direksielid vereer as brugbouer
Die ATKV het op 5 November 2021 vir Herman Bailey postuum vereer met 'n oorkonde vir sy groot bydrae wat hy gelewer het tot die verwesenliking van die ATKV se visie. As voorstaander van die Afrikaanse taal het hy saam met die ATKV gestreef om die Afrikaanse taal, kultuur, kennis en kreatiwiteit onmisbaar en aktief deel van nasiebou, versoening en 'n suksesvolle Suid-Afrika te maak.
Toe Sakkie Kotze (72), voormalige voorsitter van die ATKV-tak Centurion, besluit het om 'n vlam vir Afrikaans te laat brand was dit om die erkenning van Afrikaans as amptelike taal op 8 Mei 1925 te herdenk. Die Vlam vir Afrikaansprojek het egter veel meer gedoen as bloot erkenning aan die ontstaan van die taal te gee. Dit het egter tyd geword om die Vlam vir Afrikaans wyer te deel, en sal dit vanaf 5 November 'n tuiste vind by die ATKV se hoofkantoor in Randburg
Koop boeretroos en help 'n kind om skool te gaan
Daar is min dinge so verruklik soos die geur van vars gemaalde koffiebone en min van ons kan ons dag begin sonder 'n heerlike koppie boeretroos. Nou kan jy steeds jou koppie koffie geniet, maar terselfdertyd jou deel vir liefdadigheid doen en help om 'n kind skool toe te stuur.